Gennadiy Golovkin 19-dekabr tongida navbatdagi jangini o‘tkazadi

Professional boksning o‘rta vazn toifasida (-72,5 kg) IBO hamda IBF chempionlik kamarlari sohibi, qozog‘istonlik Gennadiy Golovkin (40-1-1, 35 KO) 19-dekabr tongida navbatdagi jangini o‘tkazadi.

Golovkinga polshalik yengilmas bokschi Kamil Sheremeta (21-0, 5 KO) raqiblik qiladi.
Golovkin ushbu jang orqali ikkala kamarini himoya qilishi yoki aksincha mag‘lub bo‘lsa, ulardan ayrilishi mumkin.
Jangning boshlanish vaqti O‘zbekiston vaqti bilan tonggi soat 06:00—07:00 oralig‘iga to‘g‘ri kelishi kutilmoqda.
Golovkin va Sheremeta o‘rtasidagi jang O‘zbekiston telekanallari orqali efirga uzatilmaydi. Jangning videosini bu yerda tomosha qilish mumkin bo‘ladi — havola
Ma’lumot uchun, Golovkin o‘zining so‘nggi jangini 2019-yil 5-oktabrida Sergey Derevyanchenkoga qarshi o‘tkazib, raqibini ochkolar evaziga taslim qilgandi.
Sheremeta ham so‘nggi jangini aynan o‘sha sanada Oskar Kartesga qarshi o‘tkazib, raqibini nokautga uchratgandi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!